cyanic-selkie/wikianc huggingface dataset:
Ֆրեդերիկ Բազիլ
Կենսագրություն
1859 թվականին սկսել է ուսումնասիրել բժշկություն: 1862 թվականին տեղափոխվել է Փարիզ, որպեսզի շարունակի ուսումը: Սովորել է Շարլ Գլեյրի արվեստանոցում (1862-1864), որտեղ ծանոթացել է Կլոդ Մոնեի հետ: Մայրաքաղաքում ծանոթացել է Օգյուստ Ռենուարի հետ և սկսել լրջորեն զբաղվել գեղանկարչությամբ: 1862-1864 թվականներին Շառլ Գլեյրի արվեստանոցում ծանոթացել է Պոլ Սեզանի, Արման Գիյոմենի, Ալֆրեդ Սիսլեյի հետ: Բարեկամական կապեր է ունեցել Օգյուստ Ռենուարի և Կլոդ Մոնեի հետ:
Բազիլի նկարներ է ստեղծել Սալոնի և Մոնպելիեի շրջակայքում գտնվող իր առանձնատան համար («Վարդագույն զգեստ», «Նկարչի ընտանիքը Մոնպելիեի շքապատշգամբում», «Գյուղական տեսարան»):
Ֆրանս-պրուսական պատերազմի ժամանակ (1870-1871) Բազիլը կամավոր մեկնել է ռազմաճակատ: 1870 թվականի նոյեմբերի 28-ին նկարիչը սպանվել է Բուրգունդյան անտառի մերձակա տարածքում :
Արտաքին հղումներ
Կատեգորիա:19-րդ դարի ֆրանսիացի նկարիչներ Կատեգորիա:Իմպրեսիոնիստ գեղանկարիչներ Կատեգորիա:Օրիենտալիստ նկարիչներ Կատեգորիա:Ֆրանսիայում հրազենից մահացածներ
(7441) Լասկա
(7441) Լասկա (Laska), աստերոիդ աստերոիդների հիմնական գոտում։ Հայտնաբերվել է 1995 թվականի հուլիսի 30-ին Յանա Տիխայի և Միլոշ Տիխիի կողմից Կլետում ։
Միջին հեռավորությունը Արեգակից կազմում է 2,314818 ա. մ., առավելագույնը մոտենում է 2,1386 ա. մ. հեռավորության վրա և հեռանում 2,491 ա. մ. ։ Արեգակի շուրջ մեկ ամբողջական պտույտ է կատարում 1286,39 երկրային օրվա ընթացքում, իր ուղեծրով շարժվելով միջինում 0,279852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յանա Տիխայի կողմից հայտնաբերված աստերոիդներ Կատեգորիա:Միլոշ Տիխիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նելկան (այլ կիրառումներ)
Նելկան, կարող է վերաբերել՝
Սպիտակ (այլ կիրառումներ)
Սպիտակ անունը կարող է վերաբերել
Կատեգորիա:Ճամբարի ժամանակավոր
Պատրիկա
Պատրիկա  (Patrica), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակավայրի հովանավոր սուրբը Սուրբ Ռոկկոն է (San Rocco), որի տոնը նշվում է ամեն տարի օգոստոսի 16-ին։
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Օցելոտ
Օցելոտ (Leopardus pardalis, océlotl), կատվազգիների ընտանիքի գիշատիչ կաթնասուն, ապրում է Ամերիկայում։
Արտաքին տեսք
Օցելոտի մարմնի երկարությունը գլխից մինչև պոչի ծայրը կազմում է 100 -140 սմ, բարձրությունը՝ 50 սմ, քաշը կազմում է 10-ից 16 կգ։
Մորթին դեղնաշագանակագույն է, սև օղակավոր պուտերով։ Օղակների ներսում մորթին ավելի մուգ է, քան օղակներից դուրս։ Վզի և ուսերի մասում նախշերը շերտավոր են, իսկ ոտքերին՝ կետերով։ Փորի և կոկորդի մորթին սպիտակ է։ Ականջները սև գույնի են, ետնամասում մեծ սպիտակ կետերով։
Արտաքին հղումներ
Օցելոտ, Օցելոտի լուսանկարներ
Կատեգորիա:Վագրային կատուներ
Նեչաևսկի (այլ կիրառումներ)
Նեչաևսկի, կարող է վերաբերել՝
Սլոբոդկա (գյուղ, Կելմենցիի շրջան)
Սլոբոդկա (Слобідка), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Սլոբոդկա գյուղում բնակվում էր 406 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կելմենցիի շրջանի բնակավայրեր Կատեգորիա:Ուկրաինայի գյուղեր
Անանուն խորշեր
Անանուն խորշեր, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Կոտայքի մարզում, Գողթ գյուղից մոտ 3.0 կմ հյուսիս-արևելք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Կոտայքի մարզում
Ջեֆրի Անսուորտ
Ջեֆրի Անսուորտ (Geoffrey Unsworth, ), անգլիացի կինոօպերատոր։ «Օսկար» մրցանակի երկակի դափնեկիր «Լավագույն օպերատորական աշխատանք» անվանակարգում «Կաբարե» և «Տեսս» ֆիլմերի համար։
Կենսագրություն
Ջեֆրի Անսուորտը ծնվել է 1914 թվականի մայիսի 26-ին Լանկաշիրում (Անգլիա)։ 1932 թվականին սկսել է աշխատել որպես օպերատորի օգնական ։ Որպես կինոօպերատոր իր նորամուտը կատարել է 1942 թվականի «World Garden» վավերագրական կարճամետրաժ ֆիլմի նկարահանումների ժամանակ։ Իր կարիերայի ընթացքում նկարահանել է ավելի քան 80 ֆիլմ, որոնց թվում են ռեժիսոր Սթենլի Կուբրիկի «2001 թվականի տիեզերական ոդիսականը», Բոբ Ֆոսի «Կաբարե», Սիդնի Լյումետի «Սպանություն «Արևելյան ճեպընթացում», Ռիչարդ Դոնների «Սուպերմեն» և Ռիչարդ Լեստերի «Սուպերմեն 2» կինոնկարները։ 1976 թվականին պարգևատրվել է Բրիտանական կայսրության շքանշանով ։ Անդամակցել է Բրիտանիայի կինոօպերատորների միությանը։
Ջեֆրի Անսուորտը մահացել է ինֆարկտից 1978 թվականի հոկտեմբերի 28-ին՝ «Տեսս» ֆիլմի նկարահանումների ժամանակ։ Նրա աշխատանքը շարունակել է կինոօպերատոր Գիսլեն Կլոկեն ։
Արտաքին հղումներ
Կատեգորիա:Բրիտանացի կինոօպերատորներ Կատեգորիա:BAFTA մրցանակի դափնեկիրներ Կատեգորիա:Օսկարակիրներ Կատեգորիա:Անգլիացի սցենարիստներ
Նովիե Չերնիցի
Նովիե Չերնիցի (Новые Черницы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Խորհրդա-ֆրանսիական հարաբերություններ
Խորհրդա-ֆրանսիական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Ֆրանսիայի Հանրապետության միջև
Դիվանագիտական հարաբերությունները հաստատվել են 1924 թվականի հոկտեմբերին։ 1932 թվականի չհարձակման պայմանագրով կողմերը հաստատեցին պատերազմից՝ որպես միջազգային վեճերի լուծման միջոցից հրաժարվելու սկզբունքը, պայմանավորվեցին չարգելակել փոխադարձ առևտրի զարգացումը, չմիջամտել միմյանց ներքին գործերին։ 1935 թվականի փոխօգնության պայմանագրով կողմերը պարտավորվեցին խորհրդակցել եվրոպական որևէ պետության կողմից նրանցից մեկի վրա հարձակման վտանգ ստեղծվելու դեպքում և անհապաղ օգնել հարձակման դեպքում։ Ֆաշիստական Գերմանիայի կողմից Չեխոսլովակիայի օկուպացումից հետո ֆրանսիան կառավարությունը բանակցություններ սկսեց, որոնց մասնակցում էր և անգլիական կառավարությունը, պատերազմի դեպքում գործնական օգնության միջոցների շուրջ 1939 թվականի մոսկովյան բանակցությունները խափանվեցին, և 1935 թվականի պայմանագիրը կորցրեց ուժը։ 1939 թվականին Ֆրանսիան և Բրիտանիան փորձեցին ռազմական դաշինք կազմել Մոսկվայի հետ, սակայն գերմանացիների առաջարկն անհամեմատ ավելի լավ պայմաններ ուներ։ 1939 թվականի օգոստոսի Խորհրդա-գերմանական պայմանագրով («Մոլոտով-Ռիբենտրոպ պակտ») Մոսկվայի վճռականորեն դարձավ Գերմանիայի տնտեսական դաշնակիցը ։
Երբ 1941 թվականին Գերմանիան հարձակվեց նախկին դաշնակից Խորհրդային Միության վրա, Շառլ դը Գոլը հայտարարեց, որ Ազատ Ֆրանսիան (Ֆրանսիայի վտարանդի կառավարությունը) աջակցում է ԽՍՀՄ-ին։ 1944 թվականի դեկտեմբերին դը Գոլը մեկնեց Մոսկվա. ստորագրվեցին դաշինքի և փոխօգնության պայմանագիր, որը վերջնականապես չեղյալ հայտարարվեց 1955 թվականին՝ Սառը պատերազմի ժամանակաշրջանից շատ ավելի շուտ
1960-70-ական թվականներին ստորագրվեցին համաձայնագրեր գունավոր հեռուստատեսության, ատոմային էներգիայի խաղաղ օգտագործման (1965 թվական), գիտատեխնիկական, տիեզերքի ուսումնասիրման (1966), բժշկագիտության (1969), գյուղատնտեսական գիտության (1970) ասպարեզում համագործակցելու և այլնի վերաբերյալ։ 1973 թվականի կոմյունիկեում նշվում էր, որ խորհրդա-ֆրանսիական հարաբերություններում «համաձայնության և համագործակցության քաղաքականությունն ավելի ու ավելի մեծ կշիռ է ձեռք բերում միջազգային կյանքում»։ Ստորագրվեցին նոր համաձայնագրեր խորհրդային բնական գազի մատակարարումները ավելացնելու, ԽՍՀՄ-ին տրվող ֆրանսիական վարկերի պայմանների, 1975-1979 թվականների տնտեսական համագործակցության (1974 թվականին), էներգետիկայի, տուրիզմի, քաղաքացիական ավիացիայի և ինքնաթիռաշինության ասպարեզում համագործակցելու (1975 թվականին) վերաբերյալ։ 1979 թվականին ստորագրվեցին ԽՍՀՍ-Ֆրանսիա կապերի հետագա զարգացման, 1980-1990-ական թվականներին տնտեսական, արդիական և տեխնիկական համագործակցության ծրագիր, 1980-1985 թվականների տնտեսական համագործակցության համաձայնագիր։
Ծանոթագրություններ
Կատեգորիա:ԽՍՀՄ-ի երկկողմ հարաբերություններ Կատեգորիա:ԽՍՀՄ պատմություն Կատեգորիա:Ֆրանսիայի պատմություն Կատեգորիա:Ֆրանսիայի երկկողմ հարաբերություններ
Դավիդ Բելլ
Դավիդ Բելլ (ֆր․ David Belle, )՝ ֆրանսիացի դերասան և կասկադյոր է։
Կենսագրություն
Դավիդ Բելլը ծնվել է 1973 թ. ապրիլի 29-ին Ֆրանսիայի Ֆեկան քաղաքում։ Նա ծնունդով այդքան էլ հարուստ ընտանիքից չէր, ով սկզբում ապրում էր Ֆրանսիայի Ֆեկան քաղաքում, իսկ հետո տեղափոխվեց Լե-Սաբլ-դը Օլոն և այնտեղ անցկացրեց իր կյանքի 14 տարիները։ Նա հետաքրքրված էր սպորտով՝ թեթև աթլետիկայով, գիմնաստիկայով։ 15 տարեկան հասակում թողնում է դպրոցը, որպեսզի ամբողջովին տրվի սպորտին։
Դավիդ Բելլը նկարահանվել է տարբեր երաժշտական տեսահոլովակներում։ Հետո Բելլը որոշում է փորձել իրեն ֆիլմերում նկարահանվելու ասպարեզում։ Սկսնակ դերասանը հանդիպում է Յուբեր Կունդեի հետ։ Յուբերը Դավիդին ծանոթացնում է թատրոնի արվեստի հետ և օգնում է նրան անել առաջին քայլերը կինոթատրոնի աշխարհում։ Սկզբում Դավիդը նկարահանվում է կարճամետրաժ և հեռուստատեսային ֆիլմերում։
Դավիդը գնալով ճանաչում է ստանում և շուտով նա նկարահանվում է ռեժիսոր Ֆրանկ Նիքոթրայի «L'Engrenages» և Բրայան դե Պալմի «Ճակատագրական կինը» ֆիլմերում։ Նրանից հետո, երբ Դավիդ Բելլը նկարահանվում է BBC-ի, Nissan-ի և Nike-ի գովազդներում, նա հնարավորություն է ունենում իրեն ցույց տալու՝ խաղալ Սիրիլ Ռաֆֆաելլիի հետ «13-րդ թաղամասը» մարտաֆիլմում։
Դավիդն ունի երեք երեխա՝ Սեբաստյենը, Բենջամինը և Իսայան։
Արտաքին հղումներ
Կատեգորիա:Ֆրանսիացի դերասաններ Կատեգորիա:Ֆրանսիացի կինոդերասաններ
Նեստերովո (այլ կիրառումներ)
Նեստերովո, կարող է վերաբերել՝
Մատադեպերա
Մատադեպերա  (իսպ.՝ Matadepera), մունիցիպալիտետ Իսպանիայում՝ Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Բալենս Օկսիդենտալ շրջանում։ Զբաղեցնում է 24,83 կմ2 տարածք։ Բնակչությունը՝ 8606 մարդ (2010 թվականի տվյալներով)։
Ներուսա (այլ կիրառումներ)
Ներուսա, կարող է վերաբերել՝
Ջեյմս Ռայթ
Ջեյմս Ռայթ, շոտլանդացի գիտնական և ինժեներ ԱՄՆ General Electric-ում, գյուտարար, 1943 թվականի հորինել է Silly Putty՝ պլաստիկ խաղալիք սիլիկոնաօրգանական պոլիմերի հիման վրա։
Ջեյմս Ռայթը յուրահատուկ հատկություններով պոլիմերն ստացել է որպես կողմնակի արդյունք բնական կաուչուկի սինթետիկ փոխարինիչներ ստանալու համար իրականացվող փորձերի ժամանակ։
Երկրորդ համաշխարհային պատերազմի ժամանակ Միացյալ Նահանգները չէր կարողանում ստանալ բնական կաուչուկ ասիական մատակարարներից, որոնք այն արտադրում էին ռետինե ծառերից։ General Electric կորպորացիան փորձել է բեռնատար ավտոմեքենաների անվադողերի և զինվորական կոշիկների համար ռետինի արտադրության միջոց գտնել ։ Ջեյմս Ռայթը աշխատել է սիլիկոնային յուղով, կպչուն սիլիկոնային միացությամբ, որը կապված է մի քանի այլ տարրերի հետ։ Կաուչուկի հիմնական տարր հանդիսացող ածխածինը փոխարինելով սիլիկոնով՝ ինժեները հույս ուներ ստեղծել նոր միացություն, որը կունենար կաուչուկի ճկունության և առաձգականության բոլոր հատկությունները։
1943 թվականին Ջեյմս Ռայթը կատարել է հայտնագործություն․ նա փորձանոթում խառնել է բորաթթուն սիլիկոնային յուղի հետ։ Կոշտ ռետինե նյութի ձևավորման փոխարեն միացությունը մնացել է մի քիչ կպչուն։ Հիասթափված արդյունքներից՝ նա փորձանոթից ստացված նյութի գունդը նետել է հատակին։ Ի զարմանս իրեն, գունդը ետ է շպրտվել դեպի Ռայթը։ Նոր միացությունը նաև կարող էր շատ ձգվել։ Երկար ժամանակամիջոցում նյութը դրսևորում է հեղուկի հատկություններ։ Որոշ ժամանակ անց այն հոսում է, դանդաղորեն անցնում անցքերի միջով մեծ կաթիլներով։ Կարճ ժամանակահատվածում նյութը իրեն դրսևորում է որպես առաձգական ամուր մարմին (Ռայթի նետած գունդ հետ է շպրտվել գնդակի նման)։ Նման հատկություններ ցուցադրող նյութերը կոչվում են ոչ նյուտոնական հեղուկներ։ Սակայն, դա չի եղել ռետինի ցանկալի փոխարինող, Ռայթն ու  այլ գիտնականներ շարունակել են որոնումները։
Այդ իրադարձությունից յոթ տարի անց Փիթեր Հոջսոն անունով խաղալիքների վաճառողը փաթեթավորել է Ռայթի գյուտը մի փոքր պլաստիկ ձվի մեջ և ներկայացրել իր նոր արտադրանքը Նյու Յորքի խաղալիքների փառատոնում։ Սկզբում այն կոչվել է Nutty Putty, սակայն հետագայում մարքեթինգային նկատառումներով անվանումը փոխվել է ։ Silly Putty («հիմար ծեփոն») ապրանքային նշանի ներքո նյութը շատ է սիրվել։ Ռայթի ստեղծած նյութ պարունակող միլիոնավոր ձվերը վաճառվել են բոլոր տարիքի երեխաներին։ Եվրոպայում խաղալիքը ստացել է Handgum («ձեռքի մաստակ») անվանումը։ Այս նյութի գյուտը Ջեյմս Ռայթի կարիերայի ամենամեծ իրադարձությունն էր։
«Ջեներալ Էլեկտրիկ» ընկերության համար Ռայթի մյուս գյուտերի թվում էին վնասված ցելլուլոիդային ֆոտոժապավենների վերականգնման մեթոդը մինչև դրանց սկզբնական վիճակը և մետաղների մշակման գործընթացը՝ օքսիդացումից և կոռոզիայից պաշտպանվելու համար ։
Աղբյուրներ
Կատեգորիա:Ամերիկացի գյուտարարներ Կատեգորիա:Ամերիկացի ճարտարագետներ Կատեգորիա:Բնօրինակում անաղբյուր հոդվածներ
Միրզաջան
Գյուղի մոտ են գտնվում Գերմավի ջերմուկները։
Բնակչություն
1877-1878 թվականներին ուներ 12 տուն քուրդ, իսկ 1909 թվականին` 28 տուն հայ և քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գյանջեցյան
Գյանջեցյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Տեղանվանական հիմքով ազգանուններ Կատեգորիա:Յան վերջածանցով ազգանուններ
Ֆիլե մինիոն
Ֆիլե մինիոն (Filet mignon՝ փոքրիկ ֆիլե), մեդալիոն, տավարի մսի կտոր։ Պատրաստվում է բնական մսից՝ «ֆիլե մինիոնի» սթեյքներից համեղ ուտեստներ պատրաստելու համար։
Նկարագրություն
Մարմնի հատումները կատարվում են ողնաշարի երկու կողմերի երկայնքով։ Սուկի (մեծ մկանային հատվածը) հաճախ վաճառվում է ամբողջությամբ և կարծես երկար, նեղ մսի կտոր լինի, մի կողմից ավելի խիտ («գլուխ»), իսկ մյուս կողմից՝ ավելի բարակ («պոչ») ։ Կլոր կտորները, նրբաթիթեղի բարակ մասից կտրված, ֆիլե մինիոն են ։ Ցուլի միջին մարմինը պարունակում է ոչ ավելի, քան 500 գրամ ֆիլե մինիոն, ուստի սա թանկ միս է։ Նախկինում մարմնի այս մասը կոչվում էր քահանայի կամ հովվի կտոր ։ Հաշվի առնելով այն փաստը, որ մարմնի այս հատվածը ունի փոքր տրամագիծ՝ մինչև 8 սմ, 3-5 սմ հաստությամբ նորմալ կտրվածքով ֆիլե մինիոնի յուրաքանչյուր կտոր կշռում է մոտավորապես այնքան, որքան սովորական չափի սթեյքերը, որոնք կտրված են մարմնի մյուս մասերից, ուստի այն հաճախ մատուցվում է երկու ձևով ։
Սուկին տավարի ամենաքնքուշ ու նիհար մասն է, այն «ծույլ» մկան է, որը ոչ մի բեռ չի կրում, կապակցված հյուսվածքը շատ քիչ է ։ Այս միսը լրացուցիչ փափկեցման կարիք չունի, օրինակ՝ մարինացման։ Այնուամենայնիվ, մարմնի այս մասը չի տարբերվում համով, և խոհարարական մասնագետները սոուսով փափկամսից ուտեստներ են մատուցում կամ եփում միսը բեկոնի շերտերով և համեմելու համար օգտագործում են մարինադ։ Հացահատիկով սնուցվող տավարի մսով ֆիլե մինիոնը ունի լավագույն համը ։
Ֆիլե մինիոնը կոչվում է «տիկնանց սթեյք», ի տարբերություն հարուստ «տղամարդկային» սթեյքի՝ «Նյու Յորք» ։
Ֆրանսիական խոհանոցում «ֆիլե մինիոն» անվանումը նույնպես օգտագործվում է խոզի մսով նրբահամ ուտեստների համար։
Պատրաստում
Ֆիլե մինիոնը կտրում են 3-6 սմ հաստ կտորների, երկու կողմից արագ տապակում են խորովածի կամ տապակի վրա շատ բարձր ջերմաստիճանում, այնուհետև եփում են ավելի ցածր ջերմաստիճանում, սովորաբար վառարանում ։ Միսը չափազանց բարակ կտրելը կամ այն ​​չափազանց եփելը հյութալի չի լինի։ Մսի պատրաստման համար պահանջվում է երկու անգամ ավելի քիչ ժամանակ, քան մեծ սթեյքերի համար։ Ֆիլե մինիոնը գրեթե երբեք չի պատրաստում «արյունով», բայց հիմնականում մատուցվում է ավելի քիչ եփված, քան մյուս մսերը ։
Ֆիլե մինիոնը ցածր յուղայնությամբ է, և այն հաճախ պատրաստվում է բեկոնի շերտերով մսի կտորները փաթաթելով և դրանք դագանակով անցկացնելով։ Բեկոնը հարստացնում է մսի համը և թույլ չի տալիս չորացնել այն տապակելիս։
Ծանոթագրություններ
Կատեգորիա:Միս Կատեգորիա:Ուտեստներ խոզի մսից Կատեգորիա:Սննդագիտություն
Կոնստանտին Կրյուկով
Կոնստանտին Վիտալևիչ Կրյուկով (Константин Витальевич Крюков, ), ռուս կինոդերասան, պրոդյուսեր, ոսկերիչ։
Կենսագրություն
Կոնստանտին Կրյուկովը ծնվել է 1985 թվականի փետրվարի 7-ին Մոսկվայում՝ դերասանուհի Ելենա Սերգեևնա Բոնդարչուկի (1962-2009) և փիլիսոփայական գիտությունների դոկտոր Վիտալի Դմիտրիևիչ Կրյուկովի (ծնվել է 1949 թվականի հունվարի 11-ին) ընտանիքում ։ Կոնստանտինը խորհրդային լեգենդար ռեժիսոր և դերասան Սերգեյ Բոնդարչուկի և դերասանուհի Իրինա Սկոբցևայի թոռն է, Ֆեոդոր Բոնդարչուկի և Նատալյա Բոնդարչուկի զարմիկը ։
Մանկությունն անցել է Շվեյցարիայում։ Պապի պնդմամբ գերազանցությամբ ավարտել է Ցյուրիխի գեղարվեստի դպրոցը։ Սովորել է Մոսկվայում Գերմանիայի դեսպանատան դպրոցում, ընդ որում՝ 10-11-րդ դասարաններն ավարտել է էքստեռն կերպով։
2001 թվականին՝ 16 տարեկան հասակում, դարձել է Գեմոլոգիայի ամերիկյան ինստիտուտի (GIA, Մոսկվայի մասնաճյուղ) ամենաերիտասարդ շրջանավարտը և դիպլոմավորված գեմոլոգը՝ թանկարժեք քարերի մասնագետը։ Նույն թվականին ընդունվել է Մոսկվայի պետական ​​իրավաբանական ակադեմիայի մասնաճյուղը, որն ավարտել է 2006 թվականին։
18 տարեկանից խաղում է կինոյում և նկարահանվում հեռուստատեսային նախագծերում։ Դերասանական առաջնախաղը տեղի է ունեցել 2005 թվականին, երբ Կոնստանտինը «9-րդ վաշտ» ֆիլմի Ջոկոնդայի դերով հայտնվել է էկրաններին ։
Հետաքրքվում է գեղանկարչությամբ (Պրահայում ունի իր սեփական արվեստանոցը), ոսկերչությամբ, լուսանկարչությամբ, լողով, սիրում է կարդալ։
2012 թվականին նկարահանվել է Լերա Կոնդրայի «Սա ճիշտ չէ» տեսահոլովակում։
Ոսկերչական գործ
Կոնստանտին Կրյուկովը մանկուց հետաքրքվել է ոսկերչական արվեստով։ Առաջին զարդը, որը Կրյուկովը պատրաստել է 17 տարեկանում և նվիրել է մորը, մատանի է՝ ադամանդի եզակի ամրուցիչով։ Այդ օրվանից ի վեր Կրյուկովը հարազատներին զարդեր նվիրելիս մշակել է ինքնուրույն դիզայն։ 2005 թվականին հեղինակել է իր հարսանիքի մատանիները։ Այդ մատանիների էսքիզները հիմք են հանդիսացել սերիական զարդերի ստեղծման համար։ 2007 թվականին սկսել է ստեղծել հեղինակային ոսկերչական հավաքածուներ։ 2009 թվականին The Saplings բրիտանական ընկերության հետ համատեղ թողարկել է «Ընտրություն» անունով իր առաջին ոսկերչական հավաքածուն։
Արտաքին հղումներ
Կատեգորիա:Ռուս դերասաններ Կատեգորիա:Ռուս պրոդյուսերներ Կատեգորիա:Ռուս նկարիչներ Կատեգորիա:Ռուս հաղորդավարներ Կատեգորիա:Մոսկվայի պետական իրավաբանական ակադեմիայի շրջանավարտներ Կատեգորիա:Ոսկերիչներ
Արա Դեղտրիկյան
Արա Ալֆրեդի Դեղտրիկյան, հայ դերասան, հաղորդավար, ասմունքող, Հայաստանի վաստակավոր արտիստ ։
Կենսագրություն
Արա Դեղտրիկյանը ծնվել է 1965 թվականի փետրվարի 14-ին, Երևանում։ 1982 թվականին ավարտել է Ն.Աղբալյանի անվան թիվ 19 միջնակարգ դպրոցը և ընդունվել Երևանի գեղարվեստա-թատերական ինստիտուտի դերասանական բաժին։ 1987 թվականից խաղացել է Երևանի պատանի հանդիսատեսի թատրոնում։ 1991-1992 թվականներին աշխատել է «Թատրոն 13»-ում, որի հետ մեկնել է հյուրախաղերի Վորոնեժ, Մոսկվա, Սանկտ-Պետերբուրգ և մասնակցել փառատոների, որտեղ «Չարլեի մորաքույրը» ներկայացման համար արժանացել է գլխավոր մրցանակի։ 1992-1997 թվականներին բեմադրիչ Նարեկ Դուրյանի թատերախմբի հետ հյուրախաղեր է ունեցել եվրոպական մի շարք երկրներում։ 1994-1997 թվականներին աշխատել է Երևանի պետական համազգային թատրոնում։ Այդ ժամանակահատվածում համագործակցել է «Գոյ» թատրոնի հետ։ 1994 թվականին հրավիրվել է Երևանի Հ.Պարոնյանի անվան երաժշտական կոմեդիայի պետական թատրոն, որտեղ աշխատել է շուրջ 10 տարի։
Անձնական կյանք
Ամուսնացած է պատգամավոր Կարինե Աճեմյանի հետ։ Ունեն աղջիկ ։
Ֆիլմագրություն
2000 թվականից նկարահանվել է հեռուստաթատրոնում` «Անթրապոլոգիա», «Welcome papa», «Անառակ որդու վերադարձը» և հայ-ամերիկյան «Այստեղ» ֆիլմերում։ Հայաստանի հանրային հեռուստաընկերությամբ կրկնօրինակել է բազմաթիվ գեղարվեստական ֆիլմեր։ Նկարահանվել է հեռուստասերիալներում` «Դժբախտ երջանկություն», «Ներիր ինձ», «Սադրանք», «Վեր կաց ու քայլիր», «Նռան հատիկ»։ 2011-2012 թվականներին Հայաստանի հանրային հեռուստաընկերությամբ վարել է «Ռետրո 22:30» երաժշտական հաղորդումը։ Որպես ժյուրիի անդամ հանդես է եկել մի շարք նախագծերում։
Ծանոթագրություններ
Կատեգորիա:ՀՀ վաստակավոր արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ դերասաններ Կատեգորիա:Հայ ասմունքողներ Կատեգորիա:Հայ հաղորդավարներ
Պոդոլիե (գյուղ, Վեսելինովոյի շրջան)
Պոդոլիե (Поділля), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Լելենտալ։ Հիմնադրվել է 1928 թվականին։
2001 թվականի տվյալներով Պոդոլիե գյուղում բնակվում էր 835 մարդ։ Բնակավայրը զբաղեցնում է 1326 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վեսելինովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1928 թվականին հիմնադրված բնակավայրեր Կատեգորիա:1933 թվականին հիմնադրված բնակավայրեր
(7442) Ինուեհիդեո
(7442) Ինուեհիդեո (Inouehideo), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 20-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 3,159177 ա. մ., առավելագույնը մոտենում է 2,7166 ա. մ. հեռավորության վրա և հեռանում 3,6017 ա. մ. ։ Արեգակի շուրջ մեկ ամբողջական պտույտ է կատարում 2050,97 երկրային օրվա ընթացքում, իր ուղեծրով շարժվելով միջինում 0,175527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,77° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Motörhead
Motörhead, բրիտանական հևի մետալ խումբ, մեծ ազդեցություն է թողել ծանր երաժշտության զարգացման վրա՝ հատկապես սպիդ-մետալ ժանրի առաջացման գործընթացում, թեև նրանց երաժշտությունը այդ ժանրի հետ ընդհանուր քիչ բան ունի ։ Խմբի երաժշտությունը կարելի է բնութագրել որպես հարդ ռոք, փանկ ռոք և պրոտո թրեշի համադրություն ։
Օսմանա-սաուդյան պատերազմ
1811-1818 թվականների Օսմանա-սաուդյան պատերազմը (Օսմանա-սալաֆիական) կամ Եգիպտա-վահհաբական պատերազմը՝ ռազմական կոնֆլիկտ (զինաբախում) էր մի կողմից՝ Եգիպտոսի և մյուս կողմից՝ Սաուդիդների առաջին պետության միջև։ Ընդ որում՝ Եգիպտոսը պաշտոնապես կամ ձևականորեն գտնվում էր Օսմանյան կայսրության իշխանության ներքո։ Եգիպտոսի գլուխ էր կանգնած ծագումով ալբանացի Մուհամեդ Ալի փաշան։
Motörhead
Խումբը կազմավորվել է 1975 թվականին բասիստ, վոկալիստ և բառերի հեղինակ Յան Ֆրեզեր Քիլմիսթրի կողմից, ով հայտնի և նաև Լեմի մականունով (Ian Fraser «Lemmy» Kilmister)։ Լեմին խմբի բոլոր ժամանակների միակ մշտական անդամն է։ Խումբը սովորաբար ներկայանում էր եռյակով։ Խումբը հայտնի է դարձել 1980-ական թվականների սկզբին, երբ Ace of Spades ալբոմը ստացել է ոսկե կարգավիճակ՝ բրիտանական հիտ պարադում զբաղեցնելով 4-րդ հորիզոնականը և երբ իր թողարկումից 5 օր հետո No Sleep 'til Hammersmith համերգային ալբոմը զբաղեցրել է 1-ին հորիզոնականը։ Վերոնշյալ ալբոմները Overkill և Bomber ալբոմների հետ միասին խմբին պարգևել են բրիտանական հիմնական հարդ ռոք խմբի համբավը։
Օսմանա-սաուդյան պատերազմ
Նախապատմությունը
Այս ռազմական կոնֆլիկտի պատճառ դարձավ Օսմանյան կայսրության աստիճանաբար թուլացումը, ինչպես նաև վահհաբիզմի գաղափարախոսության ու հակաթուրքական տրամադրությունների աճը արաբների շրջանում։
Motörhead
Չնայած որ Motörhead-ի երաժշտությունը հաճախ դասում են հևի մետալ, սպիդ մետալ կամ թրեշ մետալ ժանրերի շարքին, Լեմին նախընտրում է իր երաժշտությունը համարել ռոքնռոլ ։ Խումբը հիմանակնում երգում է պատերազմի, չարի և բարիի հակամարտության, իշխանության չարաշահման, անկանոն սեռական հարաբերությունների և թմրանյութերի չարաշահման մասին։ Խմբի տարբերանշանի վրա պատկերված է այսպես կոչված «War-Pig»-ը որն առաջին անգամ հայտնվել է 1977 թվականին (պատկերը առաջին անգամ ստեղծվել է ռոք միջավայրում հայտնի նկարիչ Ջո Պետանյոի կողմից) ալբոմի շապիկի վրա և այդ պահից սկսած զանազան տարբերակներով պատկերված է նաև խմբի մյուս ալբոմների շապիկներում ։
Օսմանա-սաուդյան պատերազմ
Նախապատմությունը
Վահհաբիզմը կամ վահհաբականությունը, որը ծագել էր XVIII դարում, որպես իսկական՝ «մաքուր» իսլամին վերադառնալու մի շարժում, սկզբնական շրջանում կրում էր հակաօսմանյան բնույթ։ Այն իր մեջ կրում էր հետևյալ քաղաքական գաղափարները.
Motörhead
Վաղ տարիներ
Այն ամենից հետո ինչ Լեմիին թմրանյութեր չարաշահելու պատճառով վռնդել են Hawkwind խմբից, նա որոշել է նոր խումբ հիմնել Bastard («Տականք») անվանումով, սակայն խմբի մենեջերը նրան այդ մտքից հետ է քաշել, պատճառաբանելով որ խումբը այդ անվանումով դժվար թե հայտնի դառնա։ Այդ կերպ Լեմին որոշել է խմբին անվանել Motörhead (Hawkwind խմբի համար նրա հեղինակած երգի անունով)։Ամերիկական ժարգոնով «Motorhead» նշանակում է «ամֆետամինային թմրամոլ» ։ Լեմին հայտարարել է թե խումբը պետք է դառնա «աշխարհի ամենակեղտոտ ռոքնռոլ խումբը» («the dirtiest rock n' roll band in the world»)։ Խմբի առաջին կազմը բացի Լեմիից (բաս կիթառ և վոկալ) ներառում էր Լարի Ուոլիսին (կիթառ), և Լուկաս Ֆոքսին (հարվածային գործիքներ)։ Խումբը առաջին անգամ ելույթ է ունեցել 1975 թվականի հուլիսի 20-ին։ Առաջին ալբոմի ձայնագրության ժամանակ Ֆոքսի փոխարեն նվագել է Ֆիլ Թեյլորը (առավել հայտնի է «կեղտոտ կենդանի» մականունով)։ Այնուամենայնիվ United Artists Records-ը դժգոհ է մնացել ձայնագրությունից և On Parole դեբյուտային ալբոմը լույս է տեսել 1979 թվականին, այն ամենից հետո ինչ խումբը Overkill և Bomber ալբոմներից հետո հայտնի էր դարձել։ Որոշելով որ խմբին երկրորդ կիթառիստ է անհրաժեշտ, Լեմին խումբ է հրավիրում Էդի Կլարկին, սակայն Ուոլիսը շուտով հատարարել է որ լքում է խումբը։ Այդպիսով կիթառիստերից խմբում մնացել է միայն Կլարկը իսկ երկու կիթառիստենրի մասին միտքը այդպես էլ չի իրագործվել։ Խումբը մեծ հաջողությունների է հասել իր «դասական» կազմով, որի մեջ էին մտնում Լեմին, Կլարկը և Թեյլորը։ Հենց այդ տրիոն էլ Ace Of Spades և համերգային No Sleep 'til Hammersmith ալբոմների թողարկումներից հետո հասել է իր հաջողության գագաթնակետին։
Տրիբյուտ ալբոմներ
1997 թվականից սկսած, Motörhead-ի պատվին թողարկվել է տրիբյուտ ալբոմներ, որոնք թողարկվել են տարբեր ժամանակներում տարբեր կատարողների կողմից։ Ժանրերը որոնցում ստեղծագործում էին երաժիշտները տատանվում էին պանկ ռոքից, հարդ ռոքից և ռոքից մինչև բլեք, դեֆ և ինդուստրիալ
Գրականություն
Պրոֆիլային։
Օսմանա-սաուդյան պատերազմ
Նախապատմությունը
2.պայքար՝ ընդդեմ թուրքական սուլթանի՝ որպես «կեղծ խալիֆի» ,
Motörhead
Արտաքին հղումներ
Կատեգորիա:1975 հիմնադրված երաժշտական խմբեր Կատեգորիա:«Գրեմմի» մրցանակի դափնեկիրներ Կատեգորիա:Բրիտանական երաժշտական խմբեր Կատեգորիա:Երաժշտական խմբեր Կատեգորիա:Բրիտանական ռոք երաժշտական խմբեր Կատեգորիա:Հևի մետալ Կատեգորիա:Բրիտանական հևի մետալ խմբեր Կատեգորիա:Հարդ ռոք երաժշտական խմբեր Կատեգորիա:Անգլիական երաժշտական խմբեր Կատեգորիա:Ռոք խմբեր Կատեգորիա:Երաժշտություն
Օսմանա-սաուդյան պատերազմ
Նախապատմությունը
3. պայքար հանուն արաբական ցեղերի միավորման, ընդ որում՝ "մաքուր", այսինքն "նախնական" իսլամի դրոշի ներքո։
Վահհաբական գաղափարերի տարածման արդյունքում XVIII դարի կեսերին ստեղծվեց առաջին կենտրոնացված ավատա-կրոնապետական (ֆեոդալա-թեոկրատական) սաուդյան պետությունը, որի կենտրոնը Ադ-Դիրիյա քաղաքն էր։ Այս պետությունը մոտ 1780 թվականին իր վերահսկողության տակ առավ Նեջդի ամբողջ տարածքը։ Իրենց ձեռքում կենտրոնացնելով ամբողջ կրոնական և աշխարհիկ իշխանությունը, սաուդյան էմիրները (իշխանները) էքսպանսիա սկսեցին Արաբական թերակղզում գտնվող հարևան տարածքների դեմ։ Հաջորդաբար զավթվեցին Պարսից ծոցի առափը (Ալ-Հասա), Քուվեյթը և Բահրեյնը (1803), ինչպես նաև Օմանի ներքին շրջանները։ 1802 թվականին վահհաբականները գրոհեցին Քերբելան, ապա անցան ՛՛սուրբ քաղաքների՛՛ նվաճմանը. 1803 թվականին զավթեցին Մեքքան, 1804 թվականին՝ Մեդինան: 1806 թվականին նրանք իրենց վերահսկողության տակ առան ամբողջ Հիջազը:
Վահհաբականության ծավալումը լուրջ վնաս հասցրեց օսմանյան սուլթանի հեղինակությանը, քանզի նա համարվում էր «սուրբ քաղաքների պաշտպանը»: Բացի այդ, վահհաբականները սկսեցին արգելքներ հարուցել ՛՛հաջ՛՛ կատարող ուխտագնացներին, հարձակվում էին քարավանների վրա և սկսեցին որոշակի սպառնալիք ներկայացնել Օսմանյան կայսրության տնտեսությանը։
Այս պայմաններում օսմանյան սուլթան Մուստաֆա IV-ը, որը հիմնականում զբաղված էր կայսրության եվրոպական մասում առկա հարցերով, 1807 թվականի դեկտեմբերին հանձնարարեց իր վասալին՝ Եգիպտոսի Մուհամմադ Ալի փաշային՝ ուժային ուղիով լուծել Արաբական թերակղզում ծագած հիմնախնդիրը։ Միաժամանակ, եգիպտական բանակի պարտությունը ևս ձեռնտու կլիներ օսմանյան կենտրոնական իշխանություններին, քանզի վերջիններս զգուշանում էին պատվախնդիր Մուհամմադ Ալի փաշայի ուժեղացումից։
Մուհամմադ Ալի փաշան էլ իր սեփական նպատակներն էր հետապնդում՝
1. ձգտելով ամրապնդել իր հեղինակությունը, վերահսկողության տակ առնելով սուրբ քաղաքները՝ Մեքքան և Մեդինան,
2. բարելավել իր ֆինանսական վիճակը՝ ի հաշիվ ուխտագնացներից ստացվող հարկերի,
3. օգտվելով այդ ամենից՝ ստեղծել սեփական կայսրությունը։
Պատերազմի ընթացքը
Եգիպտոսի Մուհամեդ Ալի փաշան, զբաղված լինելով ներքին քաղաքականությամբ, Սաուդիդների դեմ դուրս եկավ միայն 1809 թվականին։
1810 թվականի սեպտեմբերի 3-ին հայտարարվեց դեպի Հիջազ եգիպտական զորքերի ռազմարշավի մասին։ Եգիպտական ցամաքային զորքերի գլուխ կանգնեց Եգիպտոսի կառավարիչ Մուհամմադ Ալի փաշայի 16-ամյա որդին՝ Թուսուն-բեյը: Ռազմագործողությունը սկսվեց 1811 թվականի ամռանը։ Առաջին նպատակակետն էր՝ արևմտաարաբական Յանբո նավահանգստի զավթումը և եգիպտական բանակի ծովային ու ցամաքային ռազմարշավող զորամասերի միավորումը։ Դիվանագիտության և ընծաների միջոցով եգիպտացիներին հաջողվեց ստանալ արաբական ցեղերի աջակցությունը։
Եգիպտական ծովային և ցամաքային ուժերի միավորումից հետո Թուսուն-բեյը սկսեց հարձակումը Մեդինայի և Մեքքայի վրա։ 1811 թվականի դեկտեմբերին Ման-զալաթ աս-Սաֆրա և Ջադիդա գյուղերի մոտ տեղի ունեցավ վճռական ճակատամարտ՝ եգիպտական և վահհաբական զորքերի միջև։ Սաուդյան ընտիր զորքերը հանկարծակիի էին բերել եգիպտական բանակին և վերջինս փախուստի դիմեց ու նահանջեց դեպի Յանբո։ Սակայն վահհաբականները չզարգացրեցին իրենց հաջողությունը և Յանբո նավահանգիստը մնաց եգիպտացիների ձեռքին։
Չնայած հաջողություններին, եգիպտական բանակը զգալի կորուստներ էր կրում համաճարակներից, տապից, սովից, ինչպես նաև վահհաբականների գործողություններից, որոնք ուշքի գալով անհաջողությունից, անցան ակտիվ գործողությունների։
Ցանկանալով պատերազմում հասնել արմատական բեկման, Եգիպտոսի կառավարիչը՝ Մուհամմադ Ալի փաշան որոշեց անձամբ ժամանել ռազմաբեմ՝ Արաբիա, և գլխավորել իր զորքերը։ Նրա հրամանատարության ներքո եգիպտական բանակը 1813 թվականի հունվարին Բեսալյայի մոտ ճակատամարտ տվեց ընդդեմ վահհաբականների խոշոր ուժերի։ Հաղթանակ տանելով, Եգիպտոսի փաշան շարունակեց հարձակումը, և մի շարք մարտերից ու հյուծիչ երթանցումից հետո գրավեց Կունֆուդա նավահանգիստն ու Ասիրու բնակավայրը։ Եգիպտական բանակին հաջողվեց վահհաբականներին դուրս մղել Արաբական թերակղզու հարավից և 1815 թվականին կնքվեց զինադադար։
Ըստ զինադադարի՝
Պատերազմը վերսկսվեց արդեն հաջորդ՝ 1814 թվականին։ Եգիպտական բանակը՝ Եգիպտոսի կառավարչի որդեգրված զավակի՝ Իբրահիմ փաշայի գլխավորությամբ ափ իջավ Հիջազում և հարձակում սկսեց դեպի թերակղզու ներքին շրջանները։ 1817 թվականին եգիպտացիները գրավեցին Էր-Ռաս, Բուրայդա և Ունայզա ամրոցները, իսկ 1818 թվականի սկզբին՝ Շաքրան։ 1818 թվականի ապրիլին եգիպտացիները հասան Սաուդիդների մայրաքաղաք Ադ-Դիրիյայի մատույցներին և 1818 թվականի սեպտեմբերին՝ 5-ամսյա պաշարումից հետո քաղաքն ընկավ։
Հետևանքները
1. Առաջին սաուդյան պետությունը դադարեց գոյություն ունենալուց։
2.1819 թվականին նրանց մայրաքաղաքը ավերվեց եգիպտացիների կողմից, իսկ հիմնական քաղաքներում հայտնվեցին եգիպտական կայազորները։
3. Էմիր Աբդալան հանձնվեց, տարվեց Կոստանդնուպոլիս և մահապատժի ենթարկվեց, իսկ նրա կտրված գլուխը նետվեց Բոսֆորի նեղուցի ջրերի մեջ։
4. Օսմանա-սաուդյան պատերազմը հանգեցրեց Եգիպտոսի խեդիվի՝ Մուհամեդ Ալի-Փաշայի դիրքերի ամրապնդմանը և օսմանյան սուլթանի հեղինակության վերականգնմանը։
Ծանոթագրություններ
Կատեգորիա:19-րդ դարի պատերազմներ Կատեգորիա:Եգիպտոսի պատերազմներ Կատեգորիա:Օսմանյան կայսրության պատերազմներ Կատեգորիա:Սաուդյան Արաբիայի պատերազմներ
Թագավորանիստ խարամային կոն
Թագավորանիստ խարամային կոն, երկրաբանական բնության հուշարձան Հայաստանի Հանրապետությունում, որը խարամային կոն է։ Բնության հուշարձանը գտնվում է Կոտայքի մարզում, Եղվարդ ավանից 3 կմ հարավ, Աշտարակ տանող խճուղու ձախ կողմում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Կոտայքի մարզում
Ֆրանց Ֆերդինանդ Բենարի
Ֆրանց Ֆերդինանդ Բենարի (Franz Ferdinand Benary, ), գերմանացի արևելագետ և էկզեգետ։
Կենսագրություն
Ֆրանց Ֆերդինանդ Բենարին սովորել է Բոնում, Հալլեում և Բեռլինում, որտեղ ուսումնասիրել է աստվածաբանություն, փիլիսոփայություն և արևելյան լեզուներ։ 1831 թվականին նա դարձել է Բեռլինի համալսարանի դոցենտ, 1835 թվականին ՝ աստվածաբանության դոկտոր։
1841 թվականին առաջադրեց հիպոթեզ, որ Գազանի թիվ 666-ը (Հայտն․ 13։18) հրեական տառերի թվային արժեքների գումարն է, որոնք կազմում են «Ներոն կեսար» բառերը։ Այս ենթադրությունը առաջադրվել է գրեթե միաժամանակ Գիտցիգի և Ռոյսի կողմից։ Բացի դրանից, Բենարին նույնացրեց 5 արքաներին Հայտն․ 17։10 Օգոստոսի, Տիբերիուսի, Կալիգուլայի, Կլավդիոսի և Ներոնի հետ և թվագրեց Հայտնությունը 68 թվականով (Գալբայի իշխանություն)։ Ներկայիս ժամանակներում աստվածաշնչագետների մեծամասնությունը նախընտրում են Սուրբ Հիրենեոս Լիոնացու թվագրումը, որը հայտնությունը վերագրում էր Դոմիցիանի թագավորությանը (1 դարի 90-ական թվականներ)։
Նրա եղբայրը՝ Ալբերտ բենարը(1807-1860) սովորել է Գյոթինգենում և Հալլեում, որտեղ ուսանել է բանասիրություն, իսկ 1827 թվականից զբաղվել է սանսկրիտյան լեզվի ուսումնասիրմամբ․ կարդացել է դասախոսություններ հունական և լատինական գրականության վերաբերյալ։ Նրա ուսումնասիրությունների արդյունքն էր «Röm. Lautlehre» շարադրությունը (Բեռլին, 1837)։
Գրականություն
Կատեգորիա:Գերմանացի գիտնականներ Կատեգորիա:Գերմանացի արևելագետներ Կատեգորիա:Գերմանացի աստվածաբաններ
Մաքսիմ Մուրադյան
Կենսագրություն
Մաքսիմ Մուրադյանը ծնվել է 1950 թվականի նոյեմբերի 4-ին, Ձորակապ (ՀՀ Շիրակի մարզ) գյուղում ուսուցիչի ընտանիքում։ 1967 թվականին ավարտելով Մարալիկի միջնակարգ դպրոցը, ընդունվել է Երևանի պետական համալսարանի Մեխ-մաթ ֆակուլտետը, որն ավարտել է է 1972  թվականին։ 1972-1973 թվականներին աշխատել է Երևանի մաթեմատիկական մեքենաների գիտահետազոտական ինստիտուտում որպես ինժեներ։ 1974-1982 թվականներին, ասպիրանտուրային զուգահեռ աշխատել է Հայկական պետական մանկավարժական ինստիտուտում  որպես դասախոս։ 1982 թվականին ընտրվել է Երևանի ժողտնտեսության ինստիտուտի (այժմ` Հայաստանի պետական տնտեսագիտական համալսարան) դոցենտի, իսկ 1999 թվականին՝ պրոֆեսորի պաշտոնում։ 1980-2013 թվականներին համատեղության կարգով աշխատել է ՀՀ ԳԱԱ ֆիզիկայի կիրառական պրոբլեմների ինստիտուտում, Բյուրականի աստղադիտարանում, Մաթեմատիկայի ինստիտուտում։ 1981 թվականին Բելառուսի պետական համալսարանում պաշտպանել է թեկնածուական ատենախոսություն «Краевые задачи для некоторых систем линейных обыкновенных дифференциальных уравнений и нелинейные матричные уравнения» թեմայով, 1998 թվականին Բելառուսի պետական համալսարանում պաշտպանել է դոկտորական ատենախոսություն «Прямые и обратные задачи для линейных дифференциальных уравнений переноса» թեմայով. Դասիչ՝ 01.01.02:
Աշխատանքները վերաբերում են սովորական դիֆերենցիալ հավասարումների համար եզրային խնդիրների, ինտեգրալ հավասարումների, Ռիկատիի մատրիցային և օպերատորային հավասարումների, ճառագայթման տեղափոխման մաթեմատիկական մոդելների ուսումնասիրությանը ։ Մշակել է տեղափոխման տեսության ուղիղ և հակադարձ խնդիրների լուծման մի շարք վերլուծական և թվային մեթոդներ։ Առաջարկել է արդյունավետ մեթոդներ պարբերական միջավայրում նեյտրոնների և այլ մասնիկների անցման և անդրադարձման օպերատորները հաշվարկելու համար։
Հեղինակ է տնտեսագետների համար բարձրագույն մաթեմատիկայի  դասագրքերի և ուսումնական ձեռնարկների։
Գիտական հրապարակումներ
Ունի 70-ից ավելի գիտական և մեթոդական աշխատանքներ տարբեր երկրների գիտական հեղինակավոր ամսագրերում և ժողովածուներում։
Ծանոթագրություններ
Կատեգորիա:Հայ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Շվեդները Էստոնիայում
Վաղ պատմություն
Էստոնիայի շվեդախոս բնակչությունը գոյություն ունի ավելի քան 650 տարի։ Առաջին հիշատակությունները գալիս են 1294 թվականից, որոնց մասին գրված էր Հաապսալու քաղաքի օրենքներում։ Հետագա հիշատակությունները վերագրվում են 1341 և 1345 թվականներին (երբ Պադիսե գյուղի մենաստանը վաճառեց Լաօկյուլա Էսթաթ և Պակրի կղզիները շվեդներին)։ 13-ից 15-րդ դարերի ընթացքում շվեդախոս բնակչության մեծ մասը ժամանեց Էստոնիա Ֆինլանդիայից, որը մի մասն էր կազմում Շվեդական թագավորության (նրա կազմում է գտնվել մինչև 1809 թվականը), և ժամանածները բնակություն էին հաստատում եկեղեցու հողերի վրա։ Առաջին փաստագրված արձանագրությունը Ռուհնու (Runö) կղզու և նրա շվեդ բնակչության վերաբերյալ գալիս է 1341 թվականից, երբ տեղի եպիսկոպոսը թույլ տվեց կղզու բնակիչներին բնակվել և կառավարել իրենց սեփականությունը շվեդական օրենքներին համաձայն։
Շվեդները Էստոնիայում
1561 թվականին Շվեդիան կազմավորեց Էստոնիայի Դքսություն դոմինիոնը, որը մինչև 1710 թվականը մնաց նրա կազմում (պաշտոնապես մինչև 1721 թվականը, երբ տարածքը Ռուսաստանին հանձնվեց Նիշտադտի հաշտությամբ)։ Շվեդիայի կազմում գտնվելու ժամանակ շվեդ բնակչությունը բարգավաճում էր։ Շվեդերենը գերմաներենին և էստոներենին զուգահեռ համարվում էր պաշտոնական լեզու։
Ռուսական գերիշխանություն
Այն բանից հետո, երբ 16-րդ դարում Տևտոնական օրդենը կորցրեց իր իշխանության մեծ մասը և Էստոնիայի Դքսությունը Հյուսիսային պատերազմից հետո հայտնվեց Ռուսաստանի իշխանության տակ, Էստոնիայի շվեդների պայմանները վատթարացան։ Եկեղեցական հողերը, որոնց վրա նրանք բնակություն էին հաստատել բռնագանձվում և փոխանցվում էին տեղի ազնվականներին, իսկ հարկերն էլ աճում էին։ Նրանց տառապանքները շարունակվեցին նաև 1816 թվականի ագրարային բարեփոխումների ժամանակ, որի դեպքում էստոնացի ճորտերը ազատություն ստացան, սակայն ոչ շվեդ ճորտերը։
Հարկադիր արտագաղթեր
Ռուսական կայսրության ժամանակշրջանում էստոնական շվեդների մի շարք խմբեր հարկադրաբար տեղափոխվում էին կայսրության այլ շրջաններ։ 1781 թվականին Եկատերինա II-րդի հրամանով Հիյումաայի (Dagö) 1000 շվեդներ հարկադրաբար տեղափոխվեցին կայսրության հարավային շրջաններ (Ուկրաինայի առափնյա հատվածներ), որտեղ նրանք հիմնեցին Gammalsvenskby գյուղը, որը գտնվում է Խերսոնի մարզում։
Պայմանների բարելավում
1850 և 1860-ական թվականներին Էստոնիայի շվեդների դիրքերը բարելավվեցին, քանի որ տեղի ունեցան նոր ագրարային բարեփոխումներ, սակայն Էստոնիայում խտրականությունները շարունակվում էին Ցարական Ռուսաստանի գերիշխանության շրջանում։ Առաջին համաշխարհային պատերազմից և Ռուսական հեղափոխությունից հետո, 1918 թվականին ձևավորվեց անկախ Էստոնիան։ Անկախ Էստոնիայի Սահմանադրությունը երաշխավորում էր ազգային փոքրամասնություններին իրենց լեզվով կրթություն իրականացնելու իրավունքը, նրանց ազգային և սոցիալական իրավունքը ստեղծել հասարակական ինստիտուտներ, օգտագործել իրենց լեզուն պաշտոնական կառույցներում և իրենք ընտրեին իրենց քաղաքացիությունը։ Շվեդները, բալթիկ գերմանացիները, ռուսները և հրեաները ունեին նախարարներ նոր ազգային կառավարությունում։ Ստեղծվեց Svenska Folkförbundet շվեդական քաղաքական կազմակերպությունը։ 1925 թվականին ընդունվեց նոր օրենք, որը տալիս էր մշակութային ինքնավարություն, սակայն ռուսները և շվեդները չեն օգտվել այդ նոր ազատություններից, հիմնականում տնտեսական պատճառներից ելնելով։
Երկրորդ համաշխարհային պատերազմ
1939 թվականին Խորհրդային Միությունը ստիպեց Էստոնիային ռազմական բազաների վերաբերյալ պայմանագիր ստորագրել։ Բազաներից շատերը կառուցվեցին կղզիների վրա, որոնց վրա ապրում էին շվեդները և նրանցի շատերը ստիպված էին լքել իրենց տները։ Մեկ տարի անց Էստոնիան օկուպացվեց և միացվեց Խորհրդային Միությանը։ Էստոնիայի շվեդ տղամարդիկ օկուպացիայի ժամանակ զորակոչվում էին Կարմիր բանակ, իսկ գերմանակ օկուպացիայի ժամանակ գերմանական զորքեր։ Էստոնիայի մնացած շվեդերի մեծ մասը փախավ Շվեդիա, նախքան 1944 թվականի խորհրդային զորքերը երկրորդ անգամ ներխուժեցին Էստոնիա։ 1945 թվականի հունիսի 8-ին Շվեդիայում հաշվում էր 6554 էստոնացի շվեդ և 21 815 էստոնաից փախստական ։
Այսօր
Այսօր էստոնացի շվեդների մնացած մի փոքր խումբ վերամիավորվում և վերակազմավորում են իրենց ժառանգությունը` ուսումնասիրելով շվեդերենը և իրենց մշակույթը։ Նրանք ղեկավարվում են Էստոնիայի շվեդական խորհրդի կողմից, որը աջակցություն է ստանում Էստոնիայի կառավարության կողմից։ 2000 թվականին շվեդները Էստոնիայի 21-րդ ամենամեծ էթնիկական խումբն էին, որոնց թվաքանակը 300 էր ։ Սակայն կան բազում էստոնացի շվեդներ և նրանց ժառանգներ, որոնք այժմ ապրում են Շվեդիայում։
Ժողովրդագրություն և բնակության շրջաններ
Տևտոնական շրջանի ավարտին Էստոնիայում ապրում էր 1000 էստոնացի շվեդների ընտանիք, ընդ որում 1500 շվեդներ բնակվում էին Տալլինում (Reval)։
1897 թվականին Ռուսական կայսրությունում անց կացված մարդահամարի տվյալներով Էստոնական նահանգում շվեդ բնակչության թվաքանակը 5786 էր, որը ամբողջ բնակչության 1,39% էր ։
1922 թվականի մարդահամարի տվյալներով Էստոնիայի բնակչությունը 1 107 059 էր, և էստոնացի շվեդները կազմում էին բնակչության միայն  0.7%, մոտավորապես 7850 մարդ, որոնք մեծամասնություն էին կազմում այնպիսի վայրերում, ինչպիսիք են՝ Ռուհնուն (Runö), Վոռմսին (Ormsö), Ռիգուլդին (Rickull)։ 1934 թվականին նրանց թվաքանակը նվազեց մինչև 7641 մարդու ։ Նախքան Երկրորդ համաշխարհային պատերազմը բնակչությունը կազմում էր մոտ 10 000 մարդ, մոտավորապես 9000 մարդ փախավ Շվեդիա։ Նախապատերազմյան ժամանակ շվեդական խոշոր բնակչությամբ քաղաքներ էին համարվում Հաապսալուն (Hapsal) և Տալլինը (Reval)։
Արտաքին հղումներ
Կատեգորիա:Էստոնիայի ազգեր Կատեգորիա:Ազգային փոքրամասնություններ Կատեգորիա:Էստոնիայի պատմություն
Նիժեգորոդկա (այլ կիրառումներ)
Նիժեգորոդկա, կարող է վերաբերել՝
Եգեմեն Քազաքստան
«Եգեմեն Քազաքստան», ամենօրյա պաշտոնական ղազախերեն թերթ։ Մինչև 1990-ականների սկիզբը «Սոցիալիստիկ Կազախստան» («Սոցիալիստական Ղազախստան»), օրաթերթ։ Լուսաբանում է պետական մարմինների գործունեության մասին պաշտոնական տեղեկություններ, իրավական ակտեր, ներքին և արտաքին քաղաքականության մասին պաշտոնական տեսակետեր։
Հիմնվել է 1919 թվականին Oրենբուրգում, որն այն ժամանակ Կազախստանի մայրաքաղաքն էր, այն ժամանակ կրելով «Յուշկին» անվանումը (, «Կայծ»)։ 1920 թվականին վերանվանվեց «Էնբեկ Տուը» ( «Աշխատանքային դրոշ»), իսկ 1925 թվականին «Էնբեկշի խազախ» ( «Աշխատանքային Ղազախ»), այդ ժամանակ էլ խմբագրությւոնը տեղափոխվեց Կզըլ-Օրդա։ 1937 թվականից ստացել է «Սոցիալիստիկ Կազախստան» անվանումը։ Ղազախստանի կոմկուսի ԿԿ, Ղազախստանի ԽՍՀ գերագույն խորհրդի և մինիստրների խորհրդի օրգանն էր։ Պարգևատրվել է Աշխատանքային կարմիր դրոշի շքանշանով (1957 թվական)։
Արտաքին հղումներ
Կատեգորիա:Ղազախստանի օրաթերթեր Կատեգորիա:1919 հիմնադրումներ Ռուսաստանում
Ֆրիդա Վիգդորովա
Ֆրիդա Աբրամովնա Վիգդորովա, ռուս խորհրդային գրող, լրագրող և իրավապաշտպան։
Գրող-երգիծաբան Ալեքսանդր Ռասկինի կինը։
Կենսագրություն
1950-ականների կեսերից հիմնականում աշխատել է խմբագրությանն ուղղված նամակների վրա՝ օգնելով ծանր պայմաններում հայտնված մարդկանց, - Վիգդորովան գտնվել է հետխորհրդային մամուլի այն հատուկ լրագրողական մասնագիտության ակունքներում, որի հետևորդներն էին Եվգենի Բոգատը, Օլգա Չայկովսկայան և այլք, այս տեսակի հոդվածները նյութ դարձան Վիգդորովայի երկու գրքերի համար՝ «Թանկագին խմբագրություն» (1963), և հետմահու հրատարակված՝ «Ո՞վ ես դու նրա համար» (1969)։ «Մոռանալով իր հանգստի մասին, կտրվելով իր սիրած գործից, գրքերից, առաջին կանչով, գնաց դեպի հեռուն, հաղթահարեց թշնամությունն ու ձևամոլությունը երբեք զենքը վայր չդրեց, մինչև արդարությունը չվերականգնվի շտկել կոտրված ճակատագրերը, աջակցել և փրկել», - գրել է քննադատ Է. Կուզմինան` դրանցից երկրորդի գրախոսականում ։ Մարդկային ճակատագրերի վերաբերյալ լրագրողական ուսումնասիրությունները Վիգդորովային հասցրեցրին հասարակական գործունեության ակտիվության և 1950-1960-ականներին նա դարձավ ժողովրդական պատգամավորների շրջանային խորհրդի պատգամավոր։
Վիգդորովայի որպես հասարակական գործչի կենսագրության մեջ հատուկ էջ էր նրա մասնակցությունը Իոսիֆ Բրոդսկու դատավարությանը, որի ընթացքում նա իր վրա հրավիրեց շատ հայտնի մշակութային գործիչների ուշադրությունը։ 1964 թվականի փետրվարին Վիգդորովան մասնակցեց Բրոդսկու դատավարությանը և կազմեց դատական լսումների ձայնագրությունը, որը լայնորեն օգտագործվում էր սամիզդատում և կոչվում էր «Դատավարություն», որը Ալեքսանդր Սոլժենիցինի առաջին գործերից մի քանիսի հետ միասին, դարձավ Ռուսաստանում սամիզդատի հասարակական-քաղաքական պատմության սկիզբը ։ Ալեքսանդր Գինզբուրգը Վիգդորովային նվիրեց Սինյավսկի-Դանիելյա դատավարության վերաբերյալ իր «Սպիտակ գիրքը»։
Գրառումը բազմիցս հրատարակվել է տարբեր երկրներում և ձևավորել արևմտյան ձախակողմյան մտավորականության շարժում ի պաշտպանություն Բրոդսկու և Ժան-Պոլ Սարտրի միջամտության շնորհիվ Բրոդսկին ազատվեց աքսորից 1965 թվականի սեպտեմբերին։ Այդ պահին Վիգդորովան արդեն մեկ ամիս առաջ մահացել էր, բայց մինչև վերջին օրերը (նա մահացել էր ենթաստամոքսային գեղձի քաղցկեղից), նա անընդհատ հետաքրքրվում էր Բրոդսկու գործի ընթացքով և բանաստեղծի ճակատագրով։ Ֆրիդա Վիգդորովան օգնություն և աջակցություն է ցուցաբերել նաև այլ գրողների։ Օրինակ՝ նրա ակտիվ մասնակցությամբ իրականացվել է Ի. Գրեկովայի առաջին ստեղծագործությունների հրատարակումը և Անտուան դը Սենտ-Էքզյուպերիի Փոքրիկ իշխանի ռուսերեն թարգմանությունը։ Ս. Բոգատիրևան Վիգդորովայի մասին գրել է, որ «նրան պետք չէր խնդրել։ Նա ինքն էր շտապում օգնել» ։
Ֆրիդա Աբրամովնան թաղվել է Մոսկվայում, Լեֆորտովոյի Վվեդենսկու գերեզմանատանը՝ մեծ հրատարակիչ-լուսավորիչ Ի. Դ. Սիտինի դիմաց։
Ստեղծագործություններ
Վիգդորովայի սեփական գրական գործունեությունը սկսվել է լրագրողական մի շարք հրապարակումներով, մասնավորապես Լ. Կ. Կոսմոդեմյանսկայայի, մայր Զոյա և Ալեքսանդր Կոսմոդեմյանսկայաների մոր Լ. Կ. Կոսմոդեմյանսկայայի հուշերը գրելով։ 1948 թվականին Տ. Ա.Պեչեռնիկովայի հետ միասին գրեց «Տասներկու քաջերը» վիպակը՝ գերմանական օկուպացիայի տարիներին պիոներների կատարած աշխատանքների մասին։
Դրան հաջորդեցին մի վիպակ երիտասարդ ուսուցչուհու մասին՝ «Իմ դասը» (1949) և «Կյանք տանող ճանապարհ», «Չեռնիգովկա», «Սա իմ տունն է» եռերգությունը (1961), որը նվիրված էր մանկավարժության և դեռահասի անհատական զարգացման խնդիրներին (վեպերը գրված են Սեմյոն Կալաբալինի անունից, Վիգդորովայի մոտ (ինչպես Մակարենկոյի) Կարբանովը Ա. Ս. Մակարենկոյի սանն էր, որը նույնպես նվիրվել էր մանկատներում աշխատանքին իր կնոջ՝ Գալինա Կոնստանտինովնայի հետ, Մակարենկոյի «Մանկավարժական պոեմում», այն կոչվում էր Չեռնիգովկա)։
Ինչպես նշել է Էդվարդա Կուզմինան, «եռերգության յուրաքանչյուր գիրք մի փուլ է, մի աստիճան մանկավարժի ձևավորման գործում։ Եվ մեկուսի, դժվարակիրթ դեռահասների խայտաբղետ խառնամբոխի, անապաստան երեխաներից, մեկ ընդհանրության, կոլեկտիվի ստեղծումը դժվարին գործ է» ։ 1971 թվականին «Սա է իմ տունը» վիպակը էկրան բարձրացավ։ «Երեկ, այսօր և միշտ» անվանումով ֆիլմը նկարահանել էր ռեժիսոր Յակով Բազելյանին։ Վիգդորովայի վերջին գործերից են «Սիրելի փողոցը» և «Ընտանեկան երջանկություն» երկերգությունը (1965), որի կենտրոնում վեր է հառնում երիտասարդ կնոջ՝ մոր հոգեբանական դիմանկարը։
Ֆրիդա Վիգդորովայի մասին
Памяти Фриды Вигдоровой посвящена песня Александра Галича «Уходят друзья».
Հոդվածներ թերթերում
«Правда»
«Литературная газета»
«Известия»
Արտաքին հղումներ
Կատեգորիա:Խորհրդային գրողներ Կատեգորիա:Ռուս լրագրողներ Կատեգորիա:Խորհրդային լրագրողներ Կատեգորիա:Խորհրդային իրավապաշտպաններ Կատեգորիա:Քաղցկեղից մահացածներ Կատեգորիա:Խորհրդային այլախոհներ Կատեգորիա:Բելառուս կին գրողներ Կատեգորիա:Խորհրդային վիպասաններ Կատեգորիա:20-րդ դարի լրագրողներ Կատեգորիա:Խորհրդային պատմվածքագիրներ Կատեգորիա:20-րդ դարի պատմվածքագիրներ
Ջրհեղեղներ Հնդկաստանում (2021)
Ջրհեղեղներ Հնդկաստանում, ջրհեղեղներ և սելավներ, որոնք սկսվել են 2021 թվականի հուլիսի 18-ին Հնդկաստանի Մահարաշտրա նահանգում և տարածվել երկրի այլ նահանգներում։ Տարերային աղետների հետևանքով երեք շաբաթվա ընթացքում զոհվել են հարյուրավոր մարդիկ ։
Նախապատմություն
Մուսոնային տեղատարափ անձրևների հետևանքով առաջացած ջրհեղեղները Հնդկաստանում տեղի են ունենում ամեն տարի և հաճախ լուրջ հետևանքներ են ունենում ։
2021 թվականի հուլիսին ջրհեղեղը տեղի է ունեցել միաժամանակ Եվրոպայի, Չինաստանի, Ռուսաստանի հարավում ջրհեղեղների և տարբեր երկրներում այլ տարերային աղետների հետ, ինչը պայմանավորված է կլիմայի փոփոխությամբ ամբողջ աշխարհում ։ Ջրհեղեղի պատճառներից մեկը համարվում է գլոբալ տաքացումը  ։
Ջրհեղեղներ
Հուլիսի 18-ին Մումբայում և նրա արվարձանում տեղատարափ անձրևների պատճառով փլուզվել են մի քանի բնակելի տներ, ինչի հետևանքով զոհվել է 33 մարդ։ Հուլիսի 17-ի լույս 18-ի գիշերը տեղացել է շուրջ 200 մմ տեղումներ ։